
Da li sura El-Vaki’a uklanja siromaštvo (ispravnost hadisa)?


* 
* 
* 
* 
* 
* 
* 

 
Da li sura El-Vaki’a uklanja siromaštvo?

Da li sura El-Vaki’a uklanja siromaštvo (ispravnost hadisa)?


Prenosi se od Ibn Mes’uda da je čuo Poslanika, sallallahu alejhi ve sellem, kako kaže: „Onoga ko svaku noć bude učio suru El-Vaki’u, neće zadesiti siromaštvo.“  

Govoreći o ovom hadisu i njegovoj neispravnosti, poznati hanefijski ***[učenjak](https://pitajucene.com/search/u%C4%8Denjak/questions/ "Pretraži pitanja o učenjacima")***, imam Zejle’i kaže: „Ovaj ***[hadis](https://pitajucene.com/search/Hadis/questions/ "Pretraži pitanja o hadisima")*** slab je iz nekoliko razloga:  

Prvi: Prekid lanca prenosilaca (el-inkita’), kao što spominje imam Darekutni i Ibn Ebi Hatim u „Ilelu“, prenoseći od svoga oca.  

Drugi: Neispravnost teksta (nekaretul-metn) kao što spominje imam Ahmed.  

Treći: Slabost prenosilaca kao što spominje Ibnul-Dževzi.  

Četvrti: Zamršenost (idtirab)…  

…Dakle, u vezi slabosti ovog hadisa složni su imam Ahmed, Ebu Hatim i njegov sin, Darekutni, Bejheki, Ibnul-Dževzi, kako određenim naznakam (išaretima), tako i jasnim izrazima.“  

Imam Zejle’i, Tahridžul-ehadisi vel-asar el-vaki’ati fi Tefsiril-Keššaf liz-Zamahšeri, 413-414.


